2.  ลักษณะการประกอบธุรกิจ

    1.  ความเป็นมาและพัฒนาการที่สำคัญ

บริษัท เค.ซี. พร็อพเพอร์ตี้ จำกัด (มหาชน) เดิมชื่อบริษัท เอ็ม เฮ้าส์ซิ่ง ซัพพลายส์ จำกัด
ก่อตั้งเมื่อวันที่ 15 มิถุนายน 2530 โดยกลุ่มของนายถนอม อังคณะวัฒนา
ดำเนินธุรกิจพัฒนาอสังหาริมทรัพย์ โดยเน้นโครงการคอนโดมิเนียม และอาคารสำนักงานเป็นหลัก
ภายหลังต่อมาได้เปลี่ยนชื่อเป็น บริษัท โมเดอร์นโฮม ดีเวลลอปเม้นท์ จำกัด (มหาชน)
และได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 5 ตุลาคม 2536
แต่เนื่องด้วยภาวะอุตสาหกรรมที่ถดถอย
อีกทั้งสถานการณ์การลดค่าเงินบาทในขณะที่บริษัทฯมีภาระหนี้สินท่วมท้นเมื่อปี 2542-2543
ทำให้บริษัทฯ ต้องเข้าสู่กระบวนการฟื้นฟูกิจการ โดยศาลล้มละลายกลางมีคำสั่งฟื้นฟูกิจการเมื่อวันที่
25 กันยายน 2543 และมีคำสั่งเห็นชอบด้วยแผนฟื้นฟูกิจการของบริษัทฯ (แผนฯ) เมื่อวันที่ 27
กันยายน 2544 โดยแต่งตั้งผู้บริหารแผนฯ คือบริษัท โมเดอร์นโฮม แพลนเนอร์ จำกัด

นับจากวันที่ศาลล้มละลายกลางมีคำสั่งเห็นชอบด้วยแผนฯ บริษัทฯ
ก็ได้ดำเนินการชำระหนี้ให้แก่เจ้าหนี้ตามแผนฯ มาโดยตลอด
และสิ้นสุดการชำระหนี้เมื่อเดือนกันยายน 2546 ดังนั้นในปัจจุบันบริษัทฯ
จึงไม่มีหนี้สินที่จะต้องชำระตามแผนฯ อีกต่อไป

เมื่อวันที่ 10 ตุลาคม 2546 ได้มีนักลงทุนใหม่คือ กลุ่ม เค.ซี. นำโดยคุณอภิสิทธิ์ อัจฉริยะกุล
ซึ่งเป็นผู้ดำเนินธุรกิจพัฒนาโครงการอสังหาริมทรัพย์ภายใต้ชื่อ เค.ซี. เข้ามาลงทุนในบริษัทฯ
โดยการซื้อหุ้นสามัญเพิ่มทุนจำนวน 25,473,072 หุ้น ในราคาหุ้นละ 13.74 บาท มูลค่าที่ตราไว้
10 บาท คิดเป็นมูลค่า 350 ล้านบาท ซึ่งมีการชำระค่าหุ้นเพิ่มทุนดังกล่าวเป็นเงินสดจำนวน 23.55
ล้านบาท และชำระเป็นสินทรัพย์ประเภทที่ดินและโครงการที่ทางกลุ่ม เค.ซี.
ดำเนินการมาก่อนหน้านี้ จำนวน 326.45 ล้านบาท
ซึ่งเป็นราคาที่ใกล้เคียงกับราคาเฉลี่ยของราคาประเมินของผู้ประเมินราคาอิสระ 2 รายคือ บริษัท
ไซมอน ลิม และหุ้นส่วน จำกัด และ บริษัท บีซีเอ ประเมินราคา จำกัด
และในภายหลังมีการจัดสรรหุ้น (Right Offering) ให้แก่ผู้ถือหุ้นกลุ่มเดิมและกลุ่ม เค.ซี. อีก
1,029,202 หุ้น ในราคาหุ้นละ 10 บาท คิดเป็นมูลค่า 10,292,020 บาท
โดยหลังจากการเข้าลงทุนทั้งหมดดังกล่าว บริษัทฯ มีทุนจดทะเบียนรวมทั้งสิ้น 35 ล้านหุ้น
มูลค่าที่ตราไว้หุ้นละ 10 บาท คิดเป็นมูลค่าทุนจดทะเบียนทั้งสิ้น 350 ล้านบาท
โดยกลุ่มผู้ถือหุ้นของกลุ่ม เค.ซี. เป็นผู้ถือหุ้นรายใหญ่ของบริษัทฯ คิดเป็นสัดส่วนการถือหุ้นร้อยละ
74.99 และเริ่มเข้ามาบริหารกิจการในบริษัทฯ ตั้งแต่ปลายปี 2546 เป็นต้นมา

ในเดือนมกราคม 2547 บริษัทฯ ได้ดำเนินการเปลี่ยนชื่อบริษัทจาก บริษัท โมเดอร์นโฮม
ดีเวลลอปเม้นท์ จำกัด (มหาชน) เป็น บริษัท เค.ซี. พร็อพเพอร์ตี้ จำกัด (มหาชน)
และเปลี่ยนชื่อย่อในการซื้อขายหุ้นในตลาดหลักทรัพย์แห่งประเทศไทยเป็น “KC”

ในเดือนมีนาคม 2547 บริษัทฯ ได้ทำการเพิ่มทุนจดทะเบียนอีกเป็นจำนวน 525 ล้านบาท
โดยการจัดสรรหุ้น (Right Offering) ให้แก่ผู้ถือหุ้นกลุ่มเดิมอีกจำนวน 52.5 ล้านหุ้น
ทำให้บริษัทฯ มีทุนจดทะเบียนทั้งสิ้น 875 ล้านบาท แบ่งเป็นหุ้นสามัญทั้งสิ้น 87.5 ล้านหุ้น
มูลค่าที่ตราไว้หุ้นละ 10 บาท

ประวัติความเป็นมาที่สำคัญของบริษัทฯ ในรอบ 5 ปีที่ผ่านมา

[]

สรุปสาระสำคัญของแผนฟื้นฟูกิจการ

วัตถุประสงค์ของการฟื้นฟูกิจการ

เพื่อให้ลูกหนี้สามารถแข่งขันทางธุรกิจและกลับสู่ภาวะการประกอบการที่มีผลกำไรได้ต่อไปในอนาคต
โดยไม่มีหนี้สินล้นพ้นตัว และเจ้าหนี้ได้รับชำระคืนหนี้

แผนการปรับโครงสร้างหนี้และการชำระหนี้

1.  การปรับลดอัตราดอกเบี้ย การปลดหนี้และการปลดภาระค้ำประกัน

ณ วันที่ศาลมีคำสั่งเห็นชอบด้วยแผนฟื้นฟูกิจการ เมื่อวันที่ 27 กันยายน 2544
เจ้าหนี้แต่ละกลุ่มปฏิบัติตามข้อตกลงในการปรับโครงสร้างหนี้ ดังนี้

-   เจ้าหนี้กลุ่มที่ 1 เจ้าหนี้กลุ่มที่ 2 และ เจ้าหนี้กลุ่มที่ 3
    ทุกรายตกลงปรับลดอัตราดอกเบี้ยค้างชำระ เหลือร้อยละ 7.5 ต่อปี
    โดยการปรับลดดังกล่าวมีผลย้อนหลังนับแต่วันที่เจ้าหนี้แต่ละรายมีสิทธิคิดดอกเบี้ยตามระยะเวลาที่กำหนดไว้ในสัญญาเดิมจนถึงวันที่ศาลมีคำสั่งเห็นชอบด้วยแผนฟื้นฟูกิจการ

-   เจ้าหนี้กลุ่มที่ 4 ทุกรายตกลงปลดหนี้ดอกเบี้ยค้างชำระทั้งหมด
    โดยการปรับลดดังกล่าวมีผลย้อนหลังนับแต่วันที่เจ้าหนี้แต่ละรายมีสิทธิคิดดอกเบี้ยตามระยะเวลาที่กำหนดไว้ในสัญญาเดิม
    จนถึงวันที่ศาลมีคำสั่งเห็นชอบด้วยแผนฟื้นฟูกิจการ
    รวมถึงตกลงปลดหนี้ด้วยการลดเงินต้นค้างชำระลงกึ่งหนึ่งของเงินต้นค้างชำระ เหลือจำนวน
    139,001,544 บาท

-   เจ้าหนี้กลุ่มที่ 5 เจ้าหนี้กลุ่มที่ 6 เจ้าหนี้กลุ่มที่ 8 เจ้าหนี้กลุ่มที่ 9 เจ้าหนี้กลุ่มที่ 10
    และเจ้าหนี้กลุ่มที่ 11 ทุกรายตกลงปลดหนี้ดอกเบี้ยค้างชำระทั้งหมด
    ซึ่งเกิดขึ้นนับแต่วันที่เจ้าหนี้แต่ละรายมีสิทธิคิดดอกเบี้ยตามระยะเวลาที่กำหนดในสัญญาเดิมหรือตามสิทธิที่มีอยู่เดิมจนถึงวันที่ศาลมีคำสั่งเห็นชอบด้วยแผนฟื้นฟูกิจการ

-   เจ้าหนี้กลุ่มที่ 7
    ตกลงปลดภาระค้ำประกันของโมเดอร์นโฮมซึ่งเกิดจากการเข้าค้ำประกันการชำระหนี้ของบริษัทในเครือหรือบริษัทในกลุ่มทั้งหมดให้แก่โมเดอร์นโฮม

-   เจ้าหนี้ทุกรายและทุกกลุ่มตกลงสละสิทธิในการคิดดอกเบี้ยบนหนี้เงินต้นค้างชำระนับตั้งแต่วันที่ศาลมีคำสั่งเห็นชอบด้วยแผนฟื้นฟูกิจการจนถึงวันที่โมเดอร์นโฮมชำระหนี้ครบถ้วน
    หรือจนกว่าหนี้ระงับสิ้นไป

ตารางสรุปการปรับโครงสร้างหนี้ตามแผนฟื้นฟูกิจการ

โดยการปรับลดอัตราดอกเบี้ย การปลดหนี้และการปลดภาระค้ำประกัน (ข้อ 1)

  ---------- ------------- ------------------------------------------- ------------------ ------------------ ----------------
  กลุ่มเจ้าหนี้   ประเภทเจ้าหนี้                                               การปรับโครงสร้างหนี้                      

                                                                       ยอดหนี้เงินต้น         ดอกเบี้ย             อื่นๆ

  1          มีประกัน        เจ้าหนี้สถาบันการเงิน, บบส., เจ้าหนี้ตามสัญญากู้ยืม     ไม่ปรับ              ลดอัตราดอกเบี้ยเหลือ   -
                           สัญญาบัญชีเดินสะพัด สัญญากู้เบิกเงินเกินบัญชี ตั๋วแลกเงิน                      7.5%               
                           ตั๋วสัญญาใช้เงิน เช็ค สัญญาค้ำประกัน สัญญาสินเชื่อต่างๆ                                         
                           และ เจ้าหนี้ผู้ถือหุ้นกู้ M-Home ครั้งที่ 2                                                     

  2          ไม่มีประกัน      สถาบันการเงิน, บบส. และ เจ้าหนี้ตามสัญญากู้ยืม                                             -
                           สัญญาบัญชีเดินสะพัด สัญญากู้เบิกเงินเกินบัญชี ตั๋วแลกเงิน                                         
                           ตั๋วสัญญาใช้เงิน เช็ค สัญญาค้ำประกัน สัญญาสินเชื่อต่างๆ                                         

  3                        เจ้าหนี้ผู้ถือหุ้นกู้ M-Home ครั้งที่ 1                                                         -

  4                        เจ้าหนี้ตามสัญญาการแลกเปลี่ยนสกุลเงินตราต่างประเทศ   ลดกึ่งหนึ่ง            ปลดทั้งหมด           -

  5                        เจ้าหนี้การค้า                                  ไม่ปรับ              ปลดทั้งหมด           -

  6                        เจ้าหนี้ตามสัญญาซื้อขายอสังหาริมทรัพย์ (สินค้า)         ไม่ปรับ              ปลดทั้งหมด           -
                           ของโมเดอร์นโฮม                                                                     

  7                        เจ้าหนี้ภาระค้ำประกัน                            -                  -                  ปลดภาระค้ำประกัน

  8                        เจ้าหนี้หน่วยงานรัฐบาลและรัฐวิสาหกิจ                ไม่ปรับ              ปลดทั้งหมด           -

  9                        เจ้าหนี้ค่าวิชาชีพ                                ไม่ปรับ              ปลดทั้งหมด           -

  10                       เจ้าหนี้นิติบุคคลอาคารชุด                          ไม่ปรับ              ปลดทั้งหมด           -

  11                       เจ้าหนี้ค่าจ้างค้างชำระ                           ไม่ปรับ              -                  -
  ---------- ------------- ------------------------------------------- ------------------ ------------------ ----------------

ตารางแสดงรายละเอียดจำนวนหนี้ที่ปรับโครงสร้างหนี้ภายใต้แผนฟื้นฟูกิจการ

หน่วย: พันบาท

+-------+----------+---------+---------+----------+---------+---------+
| กลุ่ม   | ก่อนการปร |         |         | ภาย      |         |         |
| เจ้าหนี้ | ับลดตามข้อ |         |         | หลังการปร |         |         |
|       | 1        |         |         | ับลดตามข้อ |         |         |
|       |          |         |         | 1        |         |         |
+-------+----------+---------+---------+----------+---------+---------+
|       | ยอดหนี้    | ด       | ร       | ยอดหนี้    | ด       | ร       |
|       |          | อกเบี้ยที่ข | วมยอดหนี้ |          | อกเบี้ยที่ข | วมยอดหนี้ |
|       | เฉ       | อรับชำระ |         | เฉ       | อรับชำระ |         |
|       | พาะเงินต้น |         |         | พาะเงินต้น |         |         |
+-------+----------+---------+---------+----------+---------+---------+
| 1     | 2        | 1,      | 4,      | 2        | 559,513 | 3,      |
|       | ,877,407 | 412,792 | 290,199 | ,877,407 |         | 436,920 |
+-------+----------+---------+---------+----------+---------+---------+
| 2     | 347,758  | 204,170 | 551,929 | 347,758  | 82,047  | 429,805 |
+-------+----------+---------+---------+----------+---------+---------+
| 3     | 891,132  | 383,007 | 1,      | 891,132  | 217,533 | 1,      |
|       |          |         | 274,139 |          |         | 108,665 |
+-------+----------+---------+---------+----------+---------+---------+
| 4     | 278,003  | 48,761  | 326,764 | 139,002  | -       | 139,002 |
+-------+----------+---------+---------+----------+---------+---------+
| 5     | 808,323  | 175,445 | 983,768 | 808,323  | -       | 808,323 |
+-------+----------+---------+---------+----------+---------+---------+
| 6     | 6,552    | 2,239   | 8,791   | 6,552    | -       | 6,552   |
+-------+----------+---------+---------+----------+---------+---------+
| 7     | 1        | 356,826 | 2,      | 1        | -       | 1,      |
|       | ,943,399 |         | 300,225 | ,943,399 |         | 943,399 |
+-------+----------+---------+---------+----------+---------+---------+
| 8     | 20,456   | 1,200   | 21,656  | 20,456   | -       | 20,456  |
+-------+----------+---------+---------+----------+---------+---------+
| 9     | 10,599   | 236     | 10,835  | 10,599   | -       | 10,599  |
+-------+----------+---------+---------+----------+---------+---------+
| 10    | 19,505   | 1,590   | 21,094  | 19,505   | -       | 19,505  |
+-------+----------+---------+---------+----------+---------+---------+
| 11    | 12,600   | -       | 12,600  | 12,600   | -       | 12,600  |
+-------+----------+---------+---------+----------+---------+---------+
| รวม   | 7        | 2,      | 9,      | 7        | 859,093 | 7,      |
|       | ,215,735 | 586,264 | 802,000 | ,076,734 |         | 935,827 |
+-------+----------+---------+---------+----------+---------+---------+

2.  การโอนทรัพย์หลักประกันเพื่อชำระหนี้ให้แก่เจ้าหนี้กลุ่มที่1

ภายใน 30 วันนับแต่วันที่ศาลมีคำสั่งเห็นชอบด้วยแผนฟื้นฟูกิจการ คือวันที่ 27 กันยายน 2544
หรือระยะเวลาอื่นใดที่ผู้บริหารแผนเห็นสมควร (ซึ่งไม่เกินระยะเวลาดำเนินการตามแผน 3 ปี)
เจ้าหนี้กลุ่มที่ 1 ทุกรายที่มีฐานะเป็นเจ้าหนี้มีประกัน ตกลงรับชำระหนี้เงินต้นจำนวน
3,436,920,203 บาท
โดยการรับโอนกรรมสิทธิ์ในทรัพย์สินที่เป็นหลักประกันของเจ้าหนี้แต่ละรายโดย

-   เจ้าหนี้ผู้ถือหุ้นกู้มีประกัน M-Home ครั้งที่ 2
    รับชำระหนี้โดยการโอนกรรมสิทธิ์ทรัพย์หลักประกันในลักษณะติดจำนองให้แก่ บริษัทเฉพาะกิจ
    M-Home SPV#1 ซึ่งเป็นบริษัทจำกัดจัดตั้งโดยผู้บริหารแผน ทั้งนี้หาก M-Home SPV#1
    ชำระหนี้ได้ต่ำกว่าราคาที่ตราไว้ของตราสารหนี้ โดยมิได้ดำเนินการโดยทุจริต ฉ้อฉล
    หรือประมาทเลินเล่ออย่างร้ายแรงให้ถือว่าเจ้าหนี้ผู้ถือหุ้นกู้มีประกัน M-Home ครั้งที่ 2
    ทุกรายตกลงปลดหนี้ให้แก่ M-Home SPV#1 เป็นจำนวนเท่ากับส่วนต่างดังกล่าว เมื่อ M-Home
    SPV#1 ดำเนินการบริหาร จำหน่าย จ่าย โอน ซึ่งทรัพย์หลักประกันทั้งหมดแล้ว

-   เจ้าหนี้เงินกู้ที่มีประกันตามสัญญาเงินกู้ร่วมทุกรายตกลงรับชำระหนี้เงินต้นด้วยการรับโอนกรรมสิทธิ์ที่ดินโครงการ
    Industrial Park
    ซึ่งได้จดทะเบียนจำนองไว้เป็นหลักประกันการกู้ยืมเงินภายใต้สัญญาเงินกู้ร่วม
    โดยการโอนที่ดินดังกล่าวในลักษณะติดจำนองให้แก่บริษัทเฉพาะกิจ M-Home SPV#2
    ซึ่งเป็นบริษัทจำกัดจัดตั้งโดยผู้บริหารแผน ทั้งนี้หาก M-Home SPV#2
    ชำระหนี้ได้ต่ำกว่าราคาที่ตราไว้ของตราสารหนี้ โดยมิได้ดำเนินการโดยทุจริต ฉ้อฉล
    หรือประมาทเลินเล่ออย่างร้ายแรงให้ถือว่าเจ้าหนี้ตามสัญญาเงินกู้ร่วมทุกรายตกลงปลดหนี้ให้แก่
    M-Home SPV#2 เป็นจำนวนเท่ากับส่วนต่างดังกล่าว เมื่อ M-Home SPV#2
    ดำเนินการบริหาร จำหน่าย จ่าย โอน ซึ่งโครงการ Industrial Park ทั้งหมดแล้ว

-   เจ้าหนี้กลุ่มที่ 1 รายอื่นๆ ซึ่งมีจำนวนหนี้เงินต้นสูงกว่ามูลค่าของทรัพย์หลักประกัน
    ตกลงรับชำระหนี้เงินต้นด้วยการรับโอนกรรมสิทธิ์หรือรับโอนสิทธิ (แล้วแต่กรณี)
    ในทรัพย์หลักประกันของเจ้าหนี้แต่ละราย
    ซึ่งรวมถึงแต่ไม่จำกัดเฉพาะที่ดินและสิ่งปลูกสร้างซึ่งเป็นทรัพย์จำนอง
    หุ้นของบริษัทในเครือและ/หรือบริษัทในกลุ่มซึ่งเป็นกรรมสิทธิ์ของโมเดอร์นโฮม
    ตลอดจนสิทธิตามสัญญาเช่าพื้นที่ในศูนย์การค้าซึ่งโมเดอร์นโฮมได้โอนสิทธิเพื่อเป็นประกันหนี้ให้แก่เจ้าหนี้

-   จำนวนเงินต้นค้างชำระของเจ้าหนี้กลุ่มที่ 1 ทุกราย
    หลังจากการโอนทรัพย์ชำระหนี้ทั้งหมดข้างต้น (หากมี) ตลอดจนดอกเบี้ยภายหลังการปรับลด
    ให้ได้รับชำระหนี้เช่นเดียวกันกับเจ้าหนี้ที่ไม่มีประกันตามข้อ 3 ข้อ 4 และ ข้อ 5

3.  การโอนกรรมสิทธิ์ในสินทรัพย์ที่เหลือประเภทเงินสดชำระหนี้ให้แก่เจ้าหนี้ไม่มีประกัน

ภายใน 30 วันนับแต่วันที่ศาลมีคำสั่งเห็นชอบด้วยแผนฟื้นฟูกิจการ คือวันที่ 27 กันยายน 2544
หรือระยะเวลาอื่นใดที่ผู้บริหารแผนเห็นสมควร (ซึ่งไม่เกินระยะเวลาดำเนินการตามแผน 3 ปี)
เจ้าหนี้กลุ่มที่ 8 เจ้าหนี้กลุ่มที่ 9 เจ้าหนี้กลุ่มที่ 10 และเจ้าหนี้กลุ่มที่ 11
ทุกรายตกลงรับชำระหนี้เงินต้นด้วยการรับชำระหนี้ด้วยเงินสด หรือทรัพย์สินที่ถือเสมือนเงินสด
และ/หรือสินทรัพย์ที่เหลือประเภทอื่น ตามสัดส่วนหนี้เงินต้นของเจ้าหนี้แต่ละราย
ในกรณีที่มีเงินสดหรือสินทรัพย์ที่ถือเสมือนเงินสดคงเหลือหลังจากการชำระหนี้ให้แก่เจ้าหนี้ด้วยวิธีนี้
ให้คำนวณรวมเป็นส่วนหนึ่งของสินทรัพย์ที่เหลือเพื่อนำไปชำระหนี้ให้แก่เจ้าหนี้ด้วยวิธีการโอนให้แก่บริษัทเฉพาะกิจ
(ข้อ 4) ต่อไป

4.  การโอนกรรมสิทธิ์ในสินทรัพย์ที่เหลือให้แก่บริษัทเฉพาะกิจสำหรับการออกตราสารหนี้เพื่อชำระหนี้ให้แก่เจ้าหนี้ไม่มีประกัน

ภายใน 60 วันนับแต่วันที่ศาลมีคำสั่งเห็นชอบด้วยแผนฟื้นฟูกิจการ คือวันที่ 27 กันยายน 2544
หรือระยะเวลาอื่นใดที่ผู้บริหารแผนเห็นสมควร (ซึ่งไม่เกินระยะเวลาดำเนินการตามแผน 3 ปี)
เจ้าหนี้กลุ่มที่ 1
(ซึ่งจะคิดจำนวนหนี้เฉพาะในส่วนที่ยังค้างชำระหลังจากการโอนทรัพย์หลักประกันชำระหนี้ตามข้อ 2
เท่านั้น) และเจ้าหนี้ไม่มีประกันกลุ่มอื่นๆ
(ซึ่งจะคิดจำนวนหนี้เฉพาะในส่วนที่ยังค้างชำระหลังจากการโอนทรัพย์หลักประกันชำระหนี้ตามข้อ 3
เท่านั้น)
ทุกรายตกลงรับชำระหนี้เงินต้นและดอกเบี้ยภายหลังการปรับลดโดยวิธีการโอนกรรมสิทธิ์ในสินทรัพย์ที่เหลือให้แก่บริษัทเฉพาะกิจ
M-Home SPV#3 ซึ่งเป็นบริษัทจำกัดจัดตั้งโดยผู้บริหารแผนและผู้ถือหุ้นโดยเจ้าหนี้ดังกล่าว
ตามสัดส่วนหนี้ของเจ้าหนี้แต่ละราย (หลังจากการดำเนินการตามขั้นตอนในข้อ 2 และข้อ 3)
และโดยวิธีการออกตราสารหนี้โดย M-Home SPV#3 ทั้งนี้หาก M-Home SPV#3
ชำระหนี้ได้ต่ำกว่าราคาที่ตราไว้ของตราสารหนี้ โดยมิได้ดำเนินการโดยทุจริต ฉ้อฉล
หรือประมาทเลินเล่ออย่างร้ายแรง ให้ถือว่าเจ้าหนี้ทุกรายตกลงปลดหนี้ให้แก่ M-Home SPV#3
เป็นจำนวนเท่ากับส่วนต่างดังกล่าว เมื่อ M-Home SPV#3 ดำเนินการบริหาร จำหน่าย จ่าย โอน
ซึ่งทรัพย์สินที่เหลือทั้งหมดแล้ว
และในกรณีที่สินทรัพย์บางรายการซึ่งไม่สามารถดำเนินการโอนโดยตรงให้แก่ M-Home SPV#3
ได้ทันที ให้โมเดอร์นโฮมโอนสิทธิในการรับผลประโยชน์จากสินทรัพย์นั้นๆ ให้แก่ M-Home SPV#3
และให้โมเดอร์นโฮมเป็นผู้ดำเนินคดีในศาลต่อลูกหนี้หรือรับผิดชอบในการเรียกร้องหรือจำหน่าย จ่าย
โอน ซึ่งสินทรัพย์ดังกล่าวต่อไป
และให้โมเดอร์นโฮมส่งมอบเงินทั้งหมดที่ได้รับชำระหนี้จากลูกหนี้ตามคำพิพากษาหรือได้รับจากการดำเนินการดังกล่าวให้แก่
M-Home SPV#3 โดย M-Home SPV#3
สละสิทธิเรียกร้องส่วนต่างที่เกิดขึ้นระหว่างจำนวนมูลหนี้ที่ฟ้องร้องกับจำนวนเงินที่ได้รับชำระจริงจากลูกหนี้

5.  การชำระหนี้ด้วยหุ้นสามัญเพิ่มทุน

ณ วันที่ศาลมีคำสั่งให้ฟื้นฟูกิจการ วันที่ 25 กันยายน 2543 โมเดอร์นโฮมมีทุนจดทะเบียนจำนวน
2,500 ล้านบาท แบ่งเป็นหุ้นสามัญ 250 ล้านหุ้น มูลค่าที่ตราไว้หุ้นละ 10 บาท
โดยแบ่งเป็นหุ้นสามัญที่ออกจำหน่ายละชำระเต็มมูลค่าหุ้นแล้วจำนวน 62.01 ล้านหุ้น
และหุ้นสามัญที่จดทะเบียนเพิ่มทุนแต่ยังไม่ได้ขายให้แก่ผู้ถือหุ้นจำนวน 187.99 ล้านหุ้น ทั้งนี้
โมเดอร์นโฮมมีทุนสำรองส่วนล้ำมูลค่าหุ้นอยู่จำนวน 1,263.50 ล้านบาท

โดยภายใน 45
วันนับแต่วันที่ศาลมีคำสั่งเห็นชอบด้วยแผนฟื้นฟูกิจการหรือระยะเวลาอื่นใดที่ผู้บริหารแผนเห็นสมควร
(ซึ่งไม่เกินระยะเวลาดำเนินการตามแผน 3 ปี)
จำนวนหนี้คงเหลือของเจ้าหนี้ทุกกลุ่มทุกรายหลังจากการปรับโครงสร้างหนี้ด้วยวิธีต่างๆ
ตามที่ระบุไว้ในข้อ 1 ถึง 4 จะได้รับชำระหนี้ด้วยหุ้นสามัญเพิ่มทุนของโมเดอร์นโฮม
โดยมีรายละเอียดดังนี้

  5.1 การลดทุนครั้งที่ 1

  5.1.1 ยกเลิกหุ้นสามัญที่จดทะเบียนเพิ่มทุนแต่ยังไม่ได้ขายให้แก่ผู้ถือหุ้นจำนวน 187.99 ล้านหุ้น

  5.1.2 ลดจำนวนหุ้นสามัญชำระแล้วจากเดิมจำนวน 62.01 ล้านหุ้น เป็น 62,010 หุ้น และ

  5.1.3
  นำทุนสำรองส่วนล้ำมูลค่าหุ้นและผลต่างที่เกิดจากการลดทุนตามแผนฟื้นฟูกิจการโอนหักกลบเข้าบัญชีขาดทุนสะสมของโมเดอร์นโฮม

  5.2 การเพิ่มทุนจดทะเบียนชำระแล้วเพื่อการออกเหุ้นสามัญเพิ่มทุนสำหรับชำระหนี้

  ผู้บริหารแผนดำเนินการเพิ่มทุนจดทะเบียนจาก 620,100 บาท เป็นจำนวนไม่เกิน 5,000
  ล้านบาท โดยการออกหุ้นสามัญเพิ่มทุนที่มูลค่าที่ตราไว้หุ้นละ 10 บาท
  และนำออกขายในราคาหุ้นละ 10 บาท
  เพื่อรองรับการชำระหนี้ส่วนที่เหลือให้แก่เจ้าหนี้ด้วยหุ้นสามัญเพิ่มทุนตามที่ระบุไว้ในข้อ 5

  5.3 การลดทุนครั้งที่ 2

  ผู้บริหารแผนดำเนินการลดทุนจากเดิมตามข้อ 5.2 เหลือเป็นจำนวน 84,977,256 บาท
  โดยลดจำนวนหุ้นสามัญจากเดิมในข้อ 5.2 เหลือเป็นจำนวน 8,497,725 หุ้น
  มูลค่าที่ตราไว้หุ้นละ 10 บาท
  และนำผลต่างที่เกิดจากการลดทุนตามแผนฟื้นฟูกิจการโอนหักกลบเข้าบัญชีขาดทุนสะสมของโมเดอร์นโฮม

4.  การเพิ่มทุนจดทะเบียนชำระแล้วเพื่อเสนอขายให้แก่นักลงทุนรายใหม่

  ผู้บริหารแผนดำเนินการเพิ่มทุนจดทะเบียนจาก 84,977,256 บาท เป็น 350 ล้านบาท
  โดยการออกหุ้นสามัญเพิ่มทุนจำนวน 26,502,274 หุ้น มูลค่าที่ตราไว้หุ้นละ 10 บาท
  และนำหุ้นสามัญดังกล่าวออกจำหน่ายให้แก่นักลงทุนรายใหม่จำนวน 25,473,072 หุ้น
  โดยมีราคาเสนอขายหุ้นละ 13.74 บาท ส่วนหุ้นที่เหลืออีกจำนวน 1,029,202 หุ้น
  ให้ผู้บริหารแผนพิจารณาจัดสรรตามความเหมาะสมและ/หรือความจำเป็นต่อไป

  ดังนั้นภายหลังการดำเนินการเพิ่มทุนจดทะเบียนโดยการเสนอขายหุ้นให้แก่นักลงทุนรายใหม่
  โมเดอร์นโฮมจะมีทุนจดทะเบียนซึ่งเรียกชำระแล้วจำนวนไม่เกิน 350 ล้านบาท
  แบ่งออกเป็นหุ้นสามัญจำนวนไม่เกิน 35 ล้านหุ้น มูลค่าที่ตราไว้หุ้นละ 10 บาท
  โดยนักลงทุนใหม่จะถือหุ้นประมาณร้อยละ 75 ของทุนจดทะเบียนชำระแล้วทั้งหมด
  และเจ้าหนี้ผู้ถือหุ้นเดิมจะถือหุ้นรวมกันประมาณร้อยละ 25 ของทุนจดทะเบียนชำระแล้วทั้งหมด

อย่างไรก็ตาม ณ ปัจจุบัน บริษัทฯ ได้ดำเนินการตามแผนฟื้นฟูกิจการเสร็จสิ้นเป็นที่เรียบร้อยแล้ว
และไม่มีพันธะผูกพันใดๆ กับเจ้าหนี้ทุกกลุ่มอีกต่อไป

ความเป็นมาของบริษัทฯ

บริษัทฯ
มีการพัฒนาโครงการอสังหาริมทรัพย์อย่างต่อเนื่องภายใต้การบริหารงานของบริษัทในกลุ่มเค.ซี.
ซึ่งก่อตั้งโดยคุณอภิสิทธิ์ งามอัจฉริยะกุล โดยเริ่มต้นจากการขายวัสดุก่อสร้าง สินค้าหลัก คือ
แผ่นไม้อัด พร้อมกับได้มีการก่อสร้างอาคารพาณิชย์ขาย
และก้าวเข้าสู่ธุรกิจอสังหาริมทรัพย์อย่างจริงจังในปี 2525
โดยเริ่มโครงการทาวน์เฮ้าส์ระดับราคาปานกลาง ย่านคลองจั่น ถนนสุขาภิบาล 1
ซึ่งได้รับการตอบสนองเป็นอย่างดี โดยสามารถพัฒนาและขายโครงการ “คลองจั่นวิลล่า” ได้ถึง 7
โครงการ จากความสำเร็จที่ได้รับในปี 2531 จึงได้เปลี่ยนชื่อจาก “คลองจั่นวิลล่า” มาเป็น
“เค.ซี.กรุ๊ป”

เนื่องจากกลุ่ม เค.ซี.
ได้พิจารณาถึงโอกาสทางธุรกิจจากสิทธิเดิมในการเป็นผู้พัฒนาอสังหาริมทรัพย์ที่จดทะเบียนในตลาดหลักทรัพย์ของ
บริษัท โมเดอร์นโฮม ดีเวลลอปเม้นท์ จำกัด (มหาชน) ซึ่งอยู่ระหว่างฟื้นฟูกิจการ
ดังนั้นในช่วงปลายปี 2546 กลุ่ม เค.ซี. จึงเข้าลงทุนเป็นผู้ถือหุ้นรายใหญ่และผู้บริหารในบริษัท
โมเดอร์นโฮม ดีเวลลอปเม้นท์ จำกัด (มหาชน) ภายหลังเปลี่ยนชื่อเป็น บริษัท เค.ซี.
พร็อพเพอร์ตี้ จำกัด (มหาชน) เมื่อวันที่ 14 มกราคม 2547 โดยบริษัทฯ
มีการเพิ่มทุนเรื่อยมาหลังจากการเข้าร่วมทุนของ กลุ่ม เค.ซี. จาก 84.97 ล้านบาท เป็น 875
ล้านบาท เพื่อนำมาซื้อสินทรัพย์โครงการเดิมจาก กลุ่ม เค.ซี. เพื่อพัฒนาต่อไป
และในเดือนมกราคม 2548 บริษัทฯ ได้ดำเนินการเพิ่มทุนจดทะเบียนอีกจำนวน 225 ล้านบาท
เพื่อรองรับการเสนอขายหุ้นเพิ่มทุนให้แก่ประชาชนทั่วไป ดังนั้นในปัจจุบันบริษัทฯ
จึงมีทุนจดทะเบียนทั้งสิ้น 1,100 ล้านบาท

โครงการอสังหาริมทรัพย์ในอดีตนับตั้งแต่ดำเนินงานภายใต้บริษัทในกลุ่ม เค.ซี. ตั้งแต่ปี 2526 ถึงปี
2546 มีจำนวนทั้งสิ้น 29 โครงการ เป็นมูลค่าทั้งสิ้น 9,731 ล้านบาท แบ่งเป็น

1. โครงการบ้านเดี่ยว 15 โครงการ รวมมูลค่า 4,117 ล้านบาท

2. โครงการบ้านทาวน์เฮ้าส์ 10 โครงการ รวมมูลค่า 4,286 ล้านบาท

3. โครงการอาคารห้องชุด 1 โครงการ รวมมูลค่า 190 ล้านบาท

4. โครงการที่ดินเปล่า 3 โครงการ รวมมูลค่า 1,138 ล้านบาท

โดยมีรายละเอียดโครงการในอดีตดังตารางต่อไปนี้

ตารางแสดงโครงการในอดีตนับแต่ดำเนินงานภายใต้กลุ่ม เค.ซี.

[]

ตารางแสดงโครงการรับโอนจากกลุ่ม เค.ซี. สู่บริษัทฯ

+------------+------------+------------------------+-----------------+
| ปีที่ท        | ลำดับ       | โครงการ                | มูลค่าโอน         |
| ำรายการโอน |            |                        |                 |
|            |            |                        | (ล้านบาท)        |
+------------+------------+------------------------+-----------------+
| 2546       | 1          | เค.ซี. การ์เด้น1          | 326.45          |
+------------+------------+------------------------+-----------------+
|            | 2          | เค.ซี. รามอินทรา 8       | 192.76          |
+------------+------------+------------------------+-----------------+
|            | 3          | เค.ซี. เลควิว            | 382.13          |
+------------+------------+------------------------+-----------------+
|            | 4          | เค.ซี. กรีนวิลล์ 2         | 178.74          |
+------------+------------+------------------------+-----------------+
|            | 5          | เค.ซี. วงแหวน รามอินทรา  | 208.45          |
+------------+------------+------------------------+-----------------+
| 2547       | 6          | เค.ซี. พาร์ควิลล์          | 206.90          |
+------------+------------+------------------------+-----------------+
|            | 7          | เค.ซี. เนเชอรัลวิลล์       | 196.63          |
+------------+------------+------------------------+-----------------+
|            | 8          | เค.ซี. คลัสเตอร์เฮ้าส์      | 33.82           |
+------------+------------+------------------------+-----------------+
| รวม        |            |                        | 1,725.88        |
+------------+------------+------------------------+-----------------+

  หมายเหตุ มูลค่าโอนใกล้เคียงราคาประเมินเฉลี่ยจาก บริษัท ไซมอน ลิม และ หุ้นส่วน จำกัด
  และ

  บริษัท บีซีเอ. ประเมินราคา จำกัด

1.  ภาพรวมการประกอบธุรกิจของบริษัท

  ณ วันที่ 17 มกราคม 2548 บริษัท เค.ซี.พร็อพเพอร์ตี้ จำกัด (มหาชน)
  ประกอบธุรกิจอสังหาริมทรัพย์ โดยภายหลังจากที่บริษัทฯ รับโอนสินทรัพย์โครงการจากกลุ่ม
  เค.ซี. แล้ว บริษัทฯ มีการจัดโครงสร้างโดยมีบริษัทย่อยจำนวน 1 บริษัท คือ บริษัท โมเดอร์น
  สตรีท จำกัด
  ซึ่งประกอบธุรกิจบริหารอสังหาริมทรัพย์สาธารณูปโภคส่วนกลางของโครงการอสังหาริมทรัพย์ของบริษัทฯ
  และถือหุ้นโดยบริษัทฯ จำนวนร้อยละ 99.99 ดังนี้

1.  บริษัท เค.ซี. พร็อพเพอร์ตี้ จำกัด (มหาชน)

  บริษัทฯ ประกอบธุรกิจพัฒนาโครงการอสังหาริมทรัพย์ในลักษณะโครงการบ้านเดี่ยว
  และโครงการทาวน์เฮ้าส์ โดยมีโครงการหลักๆ ที่บริษัทฯ
  กำลังดำเนินการรวมถึงโครงการในอนาคตภายใต้ชื่อดังต่อไปนี้

  1. โครงการบ้านเดี่ยว คือ โครงการ เค.ซี. เนเชอรัลวิลล์ โครงการ เค.ซี. การ์เด้น
  โครงการ เค.ซี. เลควิว โครงการ เค.ซี. วงแหวน โครงการ เค.ซี. สุวินทวงศ์ โครงการ
  เค.ซี. พาร์ควิลล์ โครงการ เค.ซี. การ์เด้นโฮม และโครงการ เค.ซี. กรีนวิลล์

2.  โครงการทาวน์เฮ้าส์ คือ เค.ซี. รามอินทรา และโครงการ เค.ซี. คลัสเตอร์เฮ้าส์

โครงการของบริษัทฯ เกือบทั้งหมดจะอยู่ในพื้นที่ตะวันออกเฉียงเหนือของกรุงเทพมหานคร ได้แก่
เขตคลองสามวา สะพานสูง หนองจอก มีนบุรี ลาดกระบัง สุวินทวงศ์ เทพารักษ์
ซึ่งเป็นพื้นที่ที่บริษัทฯ พัฒนาโครงการมาโดยตลอดกว่า 50 โครงการ ในระยะเวลา 20 ปี
และเป็นพื้นที่มีศักยภาพในการเติบโตสูงเนื่องจากมีการก่อสร้างและขยายระบบสาธารณูปโภคอย่างกว้างขวาง
เช่น โครงการถนนวงแหวนรอบนอก ทางหลวงพิเศษกรุงเทพ-ชลบุรี (มอเตอร์เวย์)
โครงการทางด่วนขั้นที่ 2 (ศรีรัช) โครงการก่อสร้างสนามบินสุวรรณภูมิ

กลุ่มเป้าหมายของบริษัทฯ เป็นลูกค้าระดับกลาง โดยลูกค้าสามารถเลือกซื้อโครงการได้ 2
ลักษณะคือ บ้านสร้างก่อนขาย และบ้านสั่งสร้าง
ซึ่งลูกค้าส่วนใหญ่เกือบทั้งหมดจะเลือกซื้อในลักษณะบ้านสร้างก่อนขาย
และในปัจจุบันผู้บริโภคจะเริ่มจองเมื่อโครงการสำเร็จไปแล้วประมาณร้อยละ 70

ทั้งนี้ธุรกิจพัฒนาโครงการอสังหาริมทรัพย์ของบริษัทฯ สามารถแบ่งออกเป็น 3 ลักษณะ คือ

1.  โครงการที่ดำเนินการภายใต้บริษัทฯ

  โครงการที่ดำเนินการภายใต้บริษัทฯ คือ โครงการอสังหาริมทรัพย์ที่บริษัทฯ
  ดำเนินการพัฒนาที่ดินและขายพร้อมสิ่งปลูกสร้าง โดยในปัจจุบันบริษัทฯ
  อยู่ระหว่างการพัฒนาและขายโครงการในลักษณะดังกล่าวทั้งสิ้น 5 โครงการ รวมทั้งสิ้น 1,786
  ยูนิต คิดเป็นมูลค่ารวม 3,716 ล้านบาท

2.  โครงการรับจ้างก่อสร้าง

  โครงการรับจ้างก่อสร้าง คือ โครงการอสังหาริมทรัพย์ที่บริษัทฯ
  รับจ้างก่อสร้างให้แก่เจ้าของที่ดินซึ่งเป็นบุคคลภายนอก ซึ่งบริษัทฯ ไม่มีกรรมสิทธิ์ใดๆในที่ดินนั้น
  ซึ่งในปัจจุบันบริษัทฯ อยู่ระหว่างการพัฒนาและขายโครงการรับจ้างก่อสร้าง ทั้งสิ้น 8 โครงการ
  รวมทั้งสิ้น 1,228 ยูนิต คิดเป็นมูลค่ารวม 3,033 ล้านบาท
  โดยเป็นมูลค่าก่อสร้างที่บริษัทสามารถรับรู้รายได้ประมาณ 1,971 ล้านบาท

3.  โครงการร่วมลงทุน

  โครงการร่วมทุน คือ โครงการอสังหาริมทรัพย์ที่บริษัทฯ
  ร่วมลงทุนกับบริษัทอื่นที่อดีตเคยเป็นบริษัทในกลุ่มเค.ซี.แต่ปัจจุบันไม่ได้มีความสัมพันธ์ กับบริษัทฯ
  อีกต่อไปแล้ว และบริษัทฯ เป็นผู้ก่อสร้างโครงการ โดยโครงการในลักษณะนี้ คือ
  โครงการอสังหาริมทรัพย์ที่บริษัทในกลุ่ม เค.ซี.ดังกล่าวข้างต้น
  ได้โอนให้แก่เจ้าหนี้สถาบันการเงินของกลุ่ม เค.ซี. เพื่อชำระหนี้ ต่อมาภายหลัง
  กลุ่มบริษัทดังกล่าวได้ซื้อสินทรัพย์โครงการดังกล่าวกลับคืนมาเพื่อพัฒนาต่อ อย่างไรก็ตาม
  การโอนสิทธิในการซื้อคืนสินทรัพย์โครงการจากกลุ่มบริษัทดังกล่าวให้แก่บริษัทฯ นั้น
  ไม่สามารถกระทำได้ด้วยติดปัญหาในประเด็นของสัญญาระหว่างกลุ่ม เค.ซี.
  กับเจ้าหนี้สถาบันการเงิน ที่ได้ลงนามไปแล้ว
  รวมทั้งประเด็นเรื่องใบอนุญาตจัดสรรที่ติดอยู่กับกลุ่มเค.ซี. ดังกล่าว
  ทำให้ติดขัดในการโอนเข้ามาที่บริษัทฯ ซึ่ง ณ
  ปัจจุบันบริษัทฯมีโครงการที่ได้ลงนามในสัญญาร่วมลงทุนดังกล่าวแล้ว
  โดยโครงการอยู่ระหว่างการพัฒนาจำนวน 1 โครงการ ได้แก่ โครงการเค.ซี. รามอินทรา 5
  นอกจากนี้ บริษัทฯ มีโครงการในอนาคตลักษณะนี้ จำนวน 3 โครงการ ได้แก่ โครงการเค.ซี.
  เนเชอรัลวิลล์ รามคำแหง โครงการ เค.ซี.รามอินทรา 6 และโครงการเค.ซี.รามอินทรา 7

1.  บริษัท โมเดอร์น สตรีท จำกัด

  บริษัท โมเดอร์น สตรีท จำกัด ซึ่งเป็นเพียงบริษัทย่อยเพียงบริษัทเดียวของบริษัทฯ
  ประกอบธุรกิจพัฒนาอสังหาริมทรัพย์ ก่อตั้งขึ้นในเดือนมีนาคม 2547
  โดยมีวัตถุประสงค์เพื่อบริหารสาธารณูปโภคส่วนกลางของโครงการอสังหาริมทรัพย์ของบริษัทฯ
  โดยเฉพาะ

1.  โครงสร้างรายได้

ตารางแสดงโครงสร้างรายได้ แบ่งตามประเภทรายได้ ตั้งแต่ไตรมาส 4 ปี 2546 ถึง ปี 2547

เมื่อพิจารณาโครงสร้างรายได้ของบริษัทฯ พบว่าบริษัทฯ มีรายได้จากการดำเนินงานแบ่งเป็น 3
ประเภทหลัก ได้แก่ รายได้จากการขายอสังหาริมทรัพย์ รายได้จากการรับจ้างก่อสร้าง
และรายได้จากการบริหารโครงการ โดยในไตรมาส 4 ปี 2546 และใน ปี 2547 บริษัทฯ
มีรายได้จากการดำเนินงานรวม 132.10 และ 934.47 ล้านบาท ตามลำดับ ซึ่งในไตรมาส 4 ปี
2546 บริษัทฯ มีสัดส่วนรายได้จากการขายอสังหาริมทรัพย์ และรายได้จากการบริหารโครงการ
เท่ากับ ร้อยละ 73.72 และร้อยละ 26.27 ของรายได้จากการดำเนินงานรวม ตามลำดับ และใน
ปี 2547 บริษัทฯ มีสัดส่วนรายได้จากการขายอสังหาริมทรัพย์ รายได้จากการรับจ้างก่อสร้าง
และรายได้จากการบริหารโครงการ เท่ากับ ร้อยละ 51.54 ร้อยละ 39.04 ร้อยละ 9.24
และร้อยละ 0.18 ของรายได้จากการดำเนินงานรวม ตามลำดับ ซึ่งพบว่ารายได้หลักของบริษัทฯ
มาจากรายได้จากการขายอสังหาริมทรัพย์ และรายได้จากการรับจ้างก่อสร้าง
ทั้งนี้นับตั้งแต่เดือนกรกฎาคม ปี 2547 เป็นต้นมา บริษัทฯ ไม่มีรายได้จากการรับบริหารโครงการ
เนื่องจากบริษัทฯ
ได้เปลี่ยนรูปแบบการดำเนินการจากการรับบริหารโครงการเป็นการรับจ้างก่อสร้าง
เนื่องด้วยบริษัทฯ มีความพร้อมและศักยภาพในการก่อสร้างโครงการอสังหาริมทรัพย์ด้วยตนเอง
จึงรับจ้างก่อสร้างแทนการรับบริหารโครงการให้แก่เจ้าของที่ดินซึ่งเป็นบุคคลภายนอก
ซึ่งทำให้เกิดประโยชน์ของการประหยัดจากขนาด (Economies of Scale)
ดังนั้นในอนาคตบริษัทฯ จะมีเพียงรายได้จากการขายอสังหาริมทรัพย์ และ
รายได้จากการรับจ้างก่อสร้าง โดยรายได้จากการขายอสังหาริมทรัพย์
จะมาจากทั้งโครงการของบริษัทฯเอง และโครงการประเภทร่วมลงทุนที่จะเกิดขึ้นในอนาคต

อย่างไรก็ดี หากพิจารณาเฉพาะรายได้จากการขายอสังหาริมทรัพย์
ปรากฏว่าโครงสร้างรายได้ในอดีตนับตั้งแต่ดำเนินงานภายใต้กลุ่ม เค.ซี. ตั้งแต่ปี 2526
ถึงเดือนตุลาคม ปี 2546 แบ่งเป็นรายได้จากโครงการบ้านเดี่ยว โครงการทาวน์เฮ้าส์
โครงการอาคารห้องชุด อย่างไรก็ตามนับตั้งแต่ปี 2543 กลุ่ม เค.ซี.
มีการดำเนินโครงการโดยเน้นโครงการ 2 ประเภท คือ โครงการบ้านเดี่ยว
และโครงการทาวน์เฮ้าส์ โดยหากคิดตามมูลค่าโครงการที่เปิดขายจะคิดเป็นสัดส่วนรายได้ร้อยละ
42.31 และร้อยละ 44.04 ของมูลค่าโครงการรวมที่เปิดขายนับตั้งแต่อดีตในปี 2526
ถึงเดือนตุลาคม ปี 2546

ทั้งนี้หากพิจารณาโครงสร้างรายได้ของบริษัทฯ นับตั้งแต่กลุ่ม เค.ซี. เข้าลงทุนในบริษัทฯ
ในเดือนตุลาคม ปี 2546 ถึง ปี 2547 รายได้หลักของบริษัทฯ มาจากผลิตภัณฑ์บ้านจัดสรร 2
ประเภท คือ บ้านเดี่ยว และทาวน์เฮ้าส์ ดังนี้

ตารางแสดงโครงสร้างรายได้ แบ่งตามประเภทบ้าน ตั้งแต่ ไตรมาส 4 ปี 2546 ถึง ปี 2547

[]

บริษัทฯ มีรายได้หลักจากการขายบ้านจัดสรรประเภทบ้านเดี่ยว และทาวน์เฮ้าส์เป็นหลักมาโดยตลอด
โดยในช่วงไตรมาส 4 ปี 2546 มีสัดส่วนรายได้เฉลี่ยจากโครงการบ้านเดี่ยว
และโครงการทาวน์เฮ้าส์ คิดเป็นร้อยละ 56 และร้อยละ 44 ของรายได้ทั้งหมด ตามลำดับ
สาเหตุเนื่องจากในช่วงดังกล่าว บริษัทฯ มียอดขายจากโครงการเลควิว
ซึ่งเป็นโครงการในลักษณะบ้านเดี่ยว เป็นจำนวนถึง 54 ล้านบาท และในปี 2547
มีสัดส่วนรายได้เฉลี่ยจากโครงการบ้านเดี่ยว และโครงการทาวน์เฮ้าส์ คิดเป็นร้อยละ 36.18
และร้อยละ 63.82 ของรายได้ทั้งหมด ตามลำดับ สาเหตุเนื่องจากในระยะเวลาดังกล่าว บริษัทฯ
มียอดขายจากโครงการรามอินทรา 8 ซึ่งเป็นโครงการในลักษณะทาวน์เฮ้าส์ เป็นจำนวนถึง 222.0
ล้านบาท อย่างไรก็ตามบริษัทฯ ยังคงมุ่งเน้นการพัฒนาโครงการบ้านเดี่ยวเป็นหลัก
โดยคาดว่าในอนาคต สัดส่วนรายได้จากการพัฒนาโครงการบ้านเดี่ยวจะสูงขึ้น

2.  เป้าหมายการดำเนินธุรกิจ

บริษัทฯ
มุ่งที่จะเป็นผู้นำในธุรกิจพัฒนาอสังหาริมทรัพย์บ้านจัดสรรพร้อมที่ดินเพื่อขายในเขตตะวันออกและตะวันออกเฉียงเหนือของกรุงเทพมหานคร
ประกอบด้วย สะพานสูง มีนบุรี คลองสามวา หนองจอก ลาดกระบัง และ บางนา-เทพารักษ์
โดยจะมีส่วนแบ่งการตลาดในย่านนี้มากกว่าร้อยละ 25
และนำธุรกิจสู่การเติบโตอย่างต่อเนื่องและมั่นคง
โดยได้กำหนดเป้าหมายการเติบโตของยอดขายประมาณร้อยละ 20 ถึงร้อยละ 25 ต่อปี
ภายใต้การดำเนินงานธุรกิจบ้านจัดสรรคุณภาพสูงสำหรับกลุ่มลูกค้าในระดับกลาง ในราคาที่แข่งขันได้
ทั้งนี้บริษัทฯ จะมุ่งเน้นพัฒนาโครงการที่ดำเนินการภายใต้บริษัทฯ
โดยจะพัฒนาโครงการร่วมทุนที่กำลังจะเปิดดำเนินการในอนาคตอันใกล้ จำนวน 4 โครงการเท่านั้น
(ดูรายละเอียดข้อ 2.6 โครงการในอนาคต)